《谢类庵惠山菜数色》
明代·陆深

戢戢云能把，盈盈露带漙。琅玕难比色，苜蓿正虚盘。

百事俱堪做，千金欲报难。偏惭名未识，细捡国风看。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。